काठमाडौं (अस) । ग्लोबल आईएमई बैङ्कले ग्राहकलाई उपचारमा सहुलियत दिने उद्देश्यले धरानको विजयपुर अस्पतालसँग सहकार्य गरेको छ । उक्त सहकार्यात्मक सम्झौतापछि ग्लोबल आईएमईका ग्राहक तथा कर्मचारीले विजयपुर अस्पतालमा उपचार गराउँदा छूट प्राप्त गर्न सक्नेछन् । आइतवार आयोजित एक कार्यक्रमबीत अस्पतालका निर्देशक प्रभाव खतिवडा र बैङ्कको धरान शाखाका प्रबन्धक लक्ष्मी डुम्रेले सोसम्बन्धी सहमतिपत्रमा हस्ताक्षर गरेका हुन् ।
